Manual do KMines

# Manual do KMines

Nicolas Hadacek `<hadacek@kde.org>`

Michael McBride `<mmcbride@ematic.org>`

Anton Brondz `<dinolinux@gmail.com>`

Desenvolvedor: Nicolas Hadacek
Revisor: Lauri Watts
Tradutor do proxecto Trasno: Xosé Calvo
Revisión 3.0 (2007-11-13)

Copyright © 2000 Nicolas Hadacek, Michael McBride

Aviso Legal

O KMines é a versión para o KDE do xogo clásico das minas.

Lista de Táboas

4.1. Atallos de teclado

Capítulo 1. Introdución
Introdución

# Capítulo 1. Introdución

### Tipo de xogo:

Estratexia, Taboleiro

### Número de xogadores posíbeis:

Un

O KMines é o xogo clásico do Buscaminas. A idea é descubrir todos os cadrados sen estourar ningunha mina. Cando unha mina estoura acaba a partida. os números indican cantas minas hai na contorna.

Capítulo 2. Como xogar
Como xogar

# Capítulo 2. Como xogar

### Obxectivo:

Localizar todas as minas agochadas no campo de minas.

Para xogar ao KMines hai que empregar o rato e os seus tres botóns para descubrir ou marcar os cadrados (cun rato de dous botóns, premer o botón central do rato faise normalmente premendo simultaneamente botón esquerdo do rato e botón dereito do rato).

Premendo o botón esquerdo do rato descobre un cadrado. Se houber unha mina nel, detónase e a partida remata. De non haber unha mina baixo o cadrado, este límpase e se non hai outras minas na contorna, o cadrado desaparece, incluídos os cadrados sen minas da contorna. De haber minas na contorna, aparece un número que mostra cantos cadrados as conteñen. Para cada cadrado (excluídos os dos bordos e das esquinas) hai oito na contorna.

### Nota

O botón esquerdo do rato premido nun cadrado con marca é seguro e non fai nado.

O botón dereito do rato marca un cadrado como que contén unha mina (colocando unha bandeira vermella nel). Premer o botón dúas veces márcao como incerto (colocando un signo de interrogación nel). A bandeira de incerto pode ser útil cando un non ten certeza de onde están as minas. O botón central do rato limpa os cadrados da contorna se xa se marcou o número correcto de cadrados. É moi útil porque é moito máis rápido que ir descubrindo todos os cadrados individuais. Asegúrate de que as bandeiras están ben colocadas porque, se non, poderías facer detonar unha mina.

Capítulo 3. Regras do xogo, estratexias e suxestións
Regras do xogo, estratexias e suxestións

# Capítulo 3. Regras do xogo, estratexias e suxestións

## Regras

- Hai que limpar todas as minas antes de poder gañar unha partida.

- O xogador non pode saber o sitio exacto das minas antes de que remate a partida.

- Se unha mina é detonada, acabouse o xogo.

- Os números indican as minas da contorna.

Estratexias e suxestións
Estratexias e suxestións

## Estratexias e suxestións

- Emprega os números para descubrir onde están as minas da contorna.

- Coloca bandeiras onde sospeites que haxa minas. Fíxate en que, mesmo se o número de minas indicado baixa cando se coloca unha bandeira, podería non haber unha mina debaixo da bandeira.

- Pensa antes de faceres clic porque un clic errado podería detonar unha mina.

- Cando sospeites que un cadrado contén unha mina, traballa arredor dese cadrado para descubrir números que podan axudar.

- Tenta limpar o taboleiro o máis rápido posíbel; cando menos tarde máis alta será a puntuación.

Capítulo 4. Ordes/Atallos de teclado
Ordes/Atallos de teclado

# Capítulo 4. Ordes/Atallos de teclado

As seccións seguintes describen brevemente cada unha das opcións da barra de menú.

## Menú Partida

O menú Partida consiste en catro opcións.

Partida → Nova (Ctrl+)

  Inicia unha partida nova.

Partida → Mostrar as mellores puntuacións (Ctrl+H)

  Isto mostra a puntuación máis alta (o temo máis curto) de cada nivel de dificultade.

Partida → Saír (Ctrl+Q)

  Sae do KMines

Menú Configuración
Menú Configuración

## Menú Configuración

Configuración → Mostrar a barra de ferramentas

  Mostrar ou agochar a barra de ferramentas. Por omisión móstraa.

Configuración → Mostrar a barra de estado

  Mostrar ou agochar a barra de estado Por omisión móstraa.

Configuración → Dificultade

  Permite configurar o nivel de dificultade desde un submenú.

  Hai tres niveis de dificultade por omisión: Doado (cadrados de 9x9, 10 minas), Medio (cadrados de16x16, 40 minas) e Difícil (cadrados de30x16, 99 minas). Tamén hai un nivel Personalizado.

  Se escolles Personalizado, empréganse as opcións configuradas en Configurar o KMines.

Configuración → Configurar os atallos de teclado...

  Este elemento permite cambiar os atallos de teclado que emprega o KMines.

Configuración → Configurar as barras de ferramentas...

  Configurar as barras de ferramentas fornecidas polo KMines.

Configuración → Configurar o KMines

  Permite axustar as opcións do xogo. Para unha información máis detallada, consulta a sección titulada Opcións de xogo.

O menú Axuda
O menú Axuda

## O menú Axuda

Axuda → Manual do KMines (F1)

  Inicia o sistema de axuda de KDE, mostrando na documentación do KMines. (este documento).

Axuda → Que é isto? (Maiúsc+F1)

  Muda o cursor do rato para unha mistura de unha frecha cun sinal de interrogación. Ao premer nos itens de KMines abrirá uma fiestra de axuda (de habela para o ítem) que explica a función do ítem.

Axuda → Informar dun erro...

  Abre o diálogo de Enviar informes de erro mediante o que pode comunicar un erro ou « pedir » unha funcionalidade.

Axuda → Acerca de KMines

  Mostra a versión do programa e a información de autoría.

Axuda → Acerca de KDE

  Mostra a versión de KDE e outra información básica.

Atallos de teclado predeterminados
Atallos de teclado predeterminados

## Atallos de teclado predeterminados

A táboa seguinte mostra os atallos de teclado predeterminados.

TáboaTáboa 4.1. Atallos de teclado

Combinación de teclas | Acción
--- | ---
Ctrl+N | Partida nova
Ctrl+Q | Saír do KMines
F1 | Manual do KMines
Maiúsc+F1 | Axuda «Que é isto?»
Ctrl+H | Mostrar as mellores puntuacións

Pódense cambiar estes atallos escollendo Configuración → Configurar os atallos de teclado... na barra de menú.

Capítulo 5. Preguntas frecuentes
Preguntas frecuentes

# Capítulo 5. Preguntas frecuentes

5.1. Podo mudar a aparencia do xogo?
5.2. Hai maneira de engadir máis minas e cadrados?

5.1. | Podo mudar a aparencia do xogo?
| Si; preme o menú Configuración e escolle Configurar o KMines....
5.2. | Hai maneira de engadir máis minas e cadrados?
| Si, o máis doado é empregar a caixa despregábel do recanto inferior dereito.

Capítulo 6. Configuración do xogo
Configuración do xogo

# Capítulo 6. Configuración do xogo

Pódense configurar as opcións do xogo escollendo Configuración → Configurar o KMines;... na barra de menú. Aparece un diálogo.

Na primeira lapela pódese escoller un tema. Selecciónao na lista para ver unha vista previa á dereita. Pódelo escoller premendo Aplicar e Aceptar.

Na segunda lapela pódese configurar a altura e a largura do taboleiro e o número de minas do nivel personalizado.

Capítulo 7. Créditos e licenza
Créditos e licenza

# Capítulo 7. Créditos e licenza

KMines Copyright 1996-2007

Autores

- Nicolas Hadacek `(hadacek AT kde.org)`

- Mikhail Kourinny

- Mauricio Piacentini `(mauricio AT tabuleiro.com)`

- Dmitry Suzdalev `(dimsuz AT gmail.com)`

Copyright da documentación 2000 Nicolas Hadacek `(hadacek AT kde.org)`

Documentación actualizada para o KDE 2.0 by Mike McBride `(no mail)`

Algúns cambios para o KDE 3.2 by Philip Rodrigues `(phil AT kde.org)`

Tradución da documentación: Xosé Calvo - http://trasno.net/

Esta documentación está licenciada sob os termos da GNU Free Documentation License.

Este programa está licenciado sob os termos da Licenza Pública Xeral de GNU.

Apêndice A. Instalación
Instalación

# Apêndice A. Instalación

## Como obter o KMines

KMines forma parte do proxecto KDE http://www.kde.org/.

Pode encontrar KMines no paquete kdegames en ftp://ftp.kde.org/pub/kde/, o servidor principal do proxecto KDE.

Compilación e instalación
Compilación e instalación

## Compilación e instalación

Para poder compilar e instalar o KMines no sistema, escreba os seguintes comandos no directorio raíz da distribución de KMines:

    % ./configure
    % make
    % make install

Dado que KMines emprega autoconf e automake non debera ter nengún problema a compilalo. Se o tiver, comuníqueo nas listas de KDE.